ועדת העבודה, הרווחה והבריאות, כנסת 17, פרוטוקול מספר 50, 2006-07-18 11:00

משה שרוני: שלום.

משה שרוני: אני פותח את הישיבה: החלת דין רציפות על הצעת חוק מאגר מידע לתורמי מח עצם, התשס"ו-2005.

משה שרוני: מחליטים: 5 קולות בעד, 1 נגד.

משה שרוני: אני מתאר לעצמי מי נגד- -

אברהם רביץ: לא שר הבריאות, אתה מתכוון.

משה שרוני: - - בהתאם לחוק רציפות הדיון בהצעת החוק, תשנ"ג-1993, להודיע לוועדת העבודה, הרווחה והבריאות כי הממשלה מסכימה להחלת דין רציפות של הצעת חוק מאגר מידע לתורמי מח עצם.

דוד טל: אדוני היושב ראש, אמרת כבר את הכול מכול כול.

דוד טל: אנחנו נעביר את זה לדין רציפות, ולאחר מכן נדון בהקמת המאגר המרכזי שיהיה תחת קורת גג אחת כדי שהאזרח לא יצטרך לרוץ ממקום למקום ויוכל לקבל את כל הפרטים.

אברהם רביץ: טרם בואך הייתה לנו כאן שיחה מקדימה.

אברהם רביץ: אני מבקש להזמין בדיון ההכנה לקריאה שנייה ושלישית את הגופים שעד כה עסקו בעניין הזה.

משה שרוני: בסדר, אין בעיה.

אברהם רביץ: כמו "עזר מציון" ו"מגן דוד אדום" וכולי.

וילמה מאור: הם היו בישיבות הקודמות.

יובל פרידמן: יש לי שתי הערות קצרות: החלטת ועדת השרים לחקיקה הייתה לדון בהצעת החוק לפני קריאה שנייה ושלישית ותאפשר למציעים להגיע לתיאום עם הממשלה.

יובל פרידמן: הערה נוספת: יש טעות שנגררה מכיוון שהחוק הזה היה מאוחד עם חוק מאגר הדם הטבורי.

יובל פרידמן: אנחנו הערכנו את הצעת חוק הדם הטבורי, שבכלל לא מופיעה פה, ב- 4.8 מיליון שקל, וזה נכנס בטעות גם לכאן.

דוד טל: תוריד את זה.

אברהם רביץ: 8.3 מיליון שיש לכם, זה כולל?

יובל פרידמן: אוצר המדינה יממן את ההוצאות הדרושות לביצוע סעיף 4 (א) ו- 10.

יובל פרידמן: סעיף 4(א) מדבר על הקמת מאגר מידע.

יובל פרידמן: עקרונית כשמדובר על פיקוח אנחנו לא מתנגדים; בסעיף 10 מדובר על טיוב הדגימות ומדובר על הרבה מאוד כסף - סדר גודל של 50 דולר לדגימה- -

אברהם רביץ: 40.

משה שרוני: אנחנו לא מדברים עכשיו על כסף.

יובל פרידמן: חשוב לתקן את הערכת העלות.

ג'ודי וסרמן: מהי הערכת העלות של ההצעה הזאת?

יובל פרידמן: אם מדובר ב- 40 דולר ו- 250 אלף דגימות - -

אברהם רביץ: זה יש כבר, את זה כבר שילמו.

יובל פרידמן: - - שצריך לטייב אותן.

אברהם רביץ: לטייב לא עולה לא 40 ולא 50.

משה שרוני: אותנו לא מעניין כמה כסף זה יעלה.

משה שרוני: אותנו מעניין שזה נושא בעל חשיבות ממדרגה ראשונה.

משה שרוני: מי בעד החלת דין רציפות על הצעת החוק?

משה שרוני: פה אחד.

משה שרוני: התקבל.

יובל פרידמן: צריך לתקן לפחות את ההערכה שקיבלנו ממשרד הבריאות על 50 דולר לטיוב דגימה.

יובל פרידמן: מדברים על סדרי גודל של 200-250 אלף, זאת אומרת לפחות 10 מיליון דולר לדגימות.

יובל פרידמן: אנחנו מתנגדים לנושא הטיוב- -

משה שרוני: זה שאתם מתנגדים זה לא חשוב, תתנגדו.

אברהם רביץ: נדמה לי שלחברים באוצר יש טעות.

אברהם רביץ: אני יודע שעזר מציון עשה דגימות וקיבל מפילנתרופים בעולם סכום מסוים של כסף.

אברהם רביץ: הוא אסף דגימות בהתאם לסכום הכסף שאסף.

אברהם רביץ: באחד הימים היה תור גדול של אנשים שרצו לתת דגימה, ובאמצע הפסיקו את הכול כי נגמר הכסף- -

יובל פרידמן: טייבו את הדגימה?

אברהם רביץ: - - הם אמרו לי שזה עולה להם 40 דולר לטייב, וזה הכסף שהם קיבלו.

רועי בן משה: 40 דולר זה נכון.

אברהם רביץ: ואת זה הם הוציאו כבר, זה כסף שקנו בו.

ג'ודי וסרמן: אבל כדי לטייב אותן צריך לעשות בדיקה מחודשת.

רועי בן משה: צריך לבדוק את מספר הבדיקות כדי להגיע לסיווג המתאים לצורך בנק, לא לצורך השתלה עדיין.

רועי בן משה: מרבית הבדיקות במאגר של עזר מציון לא עשו את כל הבדיקות לצורך בנק בלבד, לא לצורך השתלה.

רועי בן משה: לכן גם את שאר הבדיקות הקיימות במאגר צריך לטייב, ועל זה מדובר.

אברהם רביץ: כמה זה עולה?

רועי בן משה: כ- 40 דולר.

אברהם רביץ: אני אבדוק את זה במקורות שלי.

אברהם רביץ: כשנגיע לדיון נדבר.

משה שרוני: תודה רבה.